Ruth Ann Minner

Ruth Ann MINNER (naskita la 17-an de januaro 1935 en Milford, Delavaro; mortis la 4-an de novembro 2021 samloke) estis usona politikisto de la Demokrata Partio, kiu funkciis kiel guberniestro de la subŝtato Delavaro de 2001 ĝis 2009, sukcedante Tom Carper, sub kiu ŝi estis Vicguberniestro ekde 1993. Ŝi estis la unua Guberniestrino en la historio de tiu ĉi subŝtato. 

Ŝi ekis sian politikan karieron en 1974, kiam ŝi estis elektita al la Delavara Ĉambro de Reprezentantoj, antaŭe servinte tie kiel paĝio. Ŝi restis en la Ĉambro ĝis 1982, kiam ŝi estis elektita al la ŝtata Senato  kie ŝi servis ĝis 1993. 

Post ok jaroj en ofico, ŝi forlasis la oficon la 20-an de januaro 2009; ŝia posteulo estis alia Demokrato, Jack Markell.

 Vivo 
Ruth Ann Minner forlasis la lernejon en la aĝo de dek ses jaroj por zorgi pri sia familio. Ŝi edziniĝis al Frank Ingram, kun kiu ŝi havis tri infanojn. Sed vidviniĝinte en juna aĝo, ŝi rekomencis siajn studojn ĵonglante per du laboroj kaj kreskigante siajn infanojn.
En 1969, Ruth Ann Minner reedziniĝis, ĉi-foje al Roger Minner, kun kiu ŝi establis sukcesan entreprenon.

 Referencoj 

 Eksteraj ligiloj 

 Biographical Directory of the Governors of the United States
 Delaware’s Governors
 The Political Graveyard

Kategorio:Guberniestroj de Delavaro